OpenLLM-France/wikimedia huggingface dataset:
# Logan Fontenelle

Logan Fontenelle (Fort Atkinson (Nebraska), 6 de maig de 1825 - 16 de juliol de 1855) fou un comerciant omaha d'ascendència francesa, qui va exercir durant anys com a intèrpret per a l'agent indi a l'Agència Bellevue a Nebraska. Era especialment important durant les negociacions dels Estats Units amb els líders omaha de 1853-1854 sobre la cessió de terres als Estats Units abans del trasllat a una reserva. La seva mare era filla de Big Elk, cap omaha, i el seu pare era un respectat comerciant de pells francoamericà.
Es va educar a una escola privada vora Fort Laramie, però el 1839 tornà amb la tribu. Fou nomenat cap de la tribu a la mort del seu avi el 1846. El 16 de març de 1854 marxà a Washington a negociar un tractat que cedia la major part de la terra al Territori de Nebraska i els creaven una reserva. Va morir en un atac dels dakota a la seva partida de cacera.

## Bibliografia

* Barak, A. (2000) The Mongrel: A Story of Logan Fontenelle of the Omaha Indians, dramatized account of Fontenelle's life. iUniverse.

## Enllaços externs

* "Treaty with the Omaha, 1854", in Indian Affairs: Treaties By United States, US Dept. of the Interior, Washington, DC: Government Printing Office, 1904, p. 611
# Clàssica de Sant Sebastià 2009

La Clàssica de Sant Sebastià 2009 (29a edició) és una cursa ciclista que es va disputar l'1 d'agost de 2009 a Euskadi, sent la 10a prova de l'UCI ProTour 2009. La cursa començà i acabà a Sant Sebastià, per un total de 237 km.
El vencedor final d'aquesta edició fou l'asturià Carlos Barredo, per davant del txec Roman Kreuziger. Al juliol de 2014 va anunciar una sanció a Barredo que li va fer perdre aquesta victòria

## Equips i ciclistes

En formar part la cursa de l'UCI ProTour, els 18 equips ProTour hi estan convidats automàticament. A més a més s'ha convidat l'equip continental Contentpolis-Ampo, per formar un gran grup de 19 equips.
Els 19 equips convidats són:
| Ag2r-La Mondiale Astana Qazaqstan Team Bbox Bouygues Telecom Contentpolis-Ampo Caisse d'Epargne Cofidis Euskaltel–Euskadi | FDJ Fuji-Servetto Garmin-Slipstream Lampre-NGC Liquigas Quick Step | Rabobank ProTeam Silence-Lotto Team Columbia-HTC Team Katusha Team Milram Team Saxo Bank |
Els equips estan formats per 8 ciclistes, sent 143 els que prenen part a la prova.

## Classificació general

| Pos. | Ciclista | Equip | Temps |
| DSQ | Carlos Barredo | Quick Step | 5h 37' 00" |
| 1 | Roman Kreuziger | Liquigas | m. t. |
| 2 | Mickaël Delage | Silence-Lotto | + 7" |
| 3 | Peter Velits | Team Milram | m. t. |
| 4 | Ryder Hesjedal | Garmin-Slipstream | m. t. |
| 5 | Filippo Pozzato | Team Katusha | m. t. |
| 6 | Christophe Riblon | Ag2r-La Mondiale | m. t. |
| 7 | Serguei Ivanov | Team Katusha | m. t. |
| 8 | Rubén Pérez Moreno | Euskaltel-Euskadi | m. t. |
| 9 | Marco Pinotti | Team Columbia-HTC | m. t. |

## Referències i notes

* 1 2 Al juliol de 2014, Carlos Barredo va ser suspés per 2 anys i els resultats obtinguts del 26/10/2007 al 24/9/2011
* ↑ Dos años para Barredo y pierde San Sebastián y Lagos
* ↑ «Participants a la Clàssica de Sant Sebastià 2009». Arxivat de l'original el 2009-07-25. [Consulta: 2 agost 2009].
# Gottfried Keller

Gottfried Keller (Zúric, 19 de juliol de 1819 – Zúric, 15 de juliol de 1890) va ser un escriptor suís, conegut fonamentalment per la seua novel·la Enric el verd (en alemany: Der grüne Heinrich), publicada en català l'any 2022 per Adesiara editorial en traducció de Ramon Monton.
Carles Riba va traduir La gent de Seldwyla (en alemany: Die Leute von Seldwyla), 1925 Llibreria Catalònia.

## Vida i obra

Va estudiar a la Industrieschule de Zúric, però expulsat arran d'un tumult de caràcter polític, va haver de començar a treballar a l'edat de 15 anys. L'any 1834, va esdevenir aprenent del pintor paisatgista Steiger, i posteriorment, l'any 1837, de l'aquarel·lista Rudolf Meyer (1803-1857). Després, va estudiar a l'Acadèmia de Belles Arts de Múnic, (Baviera).
Va tornar a Zuric l'any 1842 i, tot i que tenia talent per a les arts plàstiques, va començar a escriure. Va publicar el seu primer poema, Gedichte, l'any 1846. De 1848 a 1850 va estudiar a la Universitat de Heidelberg, i de 1850 a 1855 treballà a Berlín. El 1855, va publicar la seua autobiografia novel·lada, Enric el verd, amb un gran èxit de crítica. Llavors, va tornar novament a Zuric i esdevingué primer secretari del cantó de Zúric (Erster Zürcher Staatsschreiber) l'any 1861. El 1872, va publicar Set llegendes (Sieben Legenden), sobre temes de l'època del cristianisme primitiu. Es va retirar de la seua responsabilitat cantonal l'any 1876 per dedicar-se completament a la literatura.
Mestre de la narració, Keller va escriure algunes de les narracions breus en llengua alemanya més populars de les darreries del segle xix. Entre les seues obres, cal esmentar Gent de Seldwyla (Die Leute von Seldwyla, 1856-1874), que inclou la narració Romeo und Julia auf dem Dorfe, sobre la qual Frederick Delius va compondre la seua òpera A Village Romeo and Juliet, Contes de Zuric (Züricher Novellen, 1877), Recull de poesia (Gesammelte Gedichte, 1883) i la novel·la Martin Salander (1886).
# Massa joviana

La massa joviana o massa de Júpiter (M$_J$ o M$_{JUP}$), és una unitat de massa equivalent a la massa total del planeta Júpiter (1,8986×10$^{27}$ kg, o 317,83 masses terrestres; 1 massa terrestre equival a 0,00315 masses jovianes). La massa de Júpiter s'utilitza per descriure masses de gegants gasosos, com la dels planetes exteriors i exoplanetes. També s'utilitza per descriure nanes marrons.
Al sistema solar, les masses dels planetes exteriors serien:
* Júpiter – 1,000
* Saturn – 0,299
* Urà – 0,046
* Neptú – 0,054
Una massa de Júpiter també es pot convertir a unitats relacionades:
* 25.839 masses lunars (M$_L$)
* 317,83 masses terrestres (M$_⊕$)
* 0,0009546 masses solars (M$_⊙$)

## Referències

* 1 2 Williams, Dr. David R. «Jupiter Fact Sheet». NASA, 02-11-2007. [Consulta: 16 juliol 2009].

## Vegeu també

* Ordres de magnitud de massa
# Ca la Güerba

Ca la Güerba és una obra del municipi d'Alcover (Alt Camp) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de grans proporcions. Consta de planta baixa, pis i golfes. L'estructura original apareix molt modificada. A la planta baixa es troba la porta d'accés, de punt rodó amb dovelles de pedra. Al primer pis hi ha 4 obertures rectangulars amb motllures de pedra, la de la dreta amb balcó, i la situada damunt la porta amb escut. Una línia d'imposta separa horitzontalment el pis de les golfes, que presentaven originalment 15 obertures de punt rodó, actualment substituïdes per finestres rectangulars. La teulada té ràfec sobresortint. L'obra és de pedra arrebossada. En el primer pis hi ha simulació de carreus.

## Història

La construcció data de 1608, any que apareix en l'escut situat damunt la finestra principal. No consta documentació sobre la propietat de la casa en aquell moment, si bé es pensa que podria tractar-se d'un membre de la família Oliver, ja que en el "Llibre Comú" de 1682 (Fol. 107) es fa esment del nom de Baltasar Oliver, ric terratinent, com a propietari de l'edifici, valorat aleshores en 2000 lliures.

## Referències

* 1 2 «Ca la Güerba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].

### Bibliografia

* GRAN GEOGRAFIA COMARCAL DE CATALUNYA, 1982
# Lear (Reimann)

Lear és una obra dramaticomusical en dos actes composta per Aribert Reimann sobre un llibret en alemany de Claus H. Henneberg, basat en El Rei Lear de William Shakespeare. Es va estrenar el 9 de juliol de 1978 al Teatre Nacional de Múnic de Múnic.

## Referències

* ↑ «Dades de l'òpera» (en alemany). Operone. Arxivat de l'original el 23 de maig 2018. [Consulta: 20 maig 2018].
# Kiel (Wisconsin)

Kiel és una població dels Estats Units a l'estat de Wisconsin. Segons el cens del 2000 tenia 3.450 habitants.

## Demografia

Segons el cens del 2000, Kiel tenia 3.450 habitants, 1.425 habitatges, i 940 famílies. La densitat de població era de 552,7 habitants per km².
Dels 1.425 habitatges en un 32,2% hi vivien nens de menys de 18 anys, en un 56,1% hi vivien parelles casades, en un 7,1% dones solteres, i en un 34% no eren unitats familiars. En el 30% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,4% tenia menys de 18 anys, un 7,8% entre 18 i 24, un 30,3% entre 25 i 44, un 19,7% de 45 a 60 i un 15,8% 65 anys o més.
L'edat mediana era de 36 anys. Per cada 100 dones de 18 o més anys hi havia 90,1 homes.
La renda mediana per habitatge era de 44.239 $ i la renda mediana per família de 53.798 $. Els homes tenien una renda mediana de 36.576 $ mentre que les dones 27.070 $. La renda per capita de la població era de 23.112 $. Aproximadament l'1,7% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kiel» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Kiel». American Fact Finder. Oficina del Cens dels Estats Units, 12-01-2010.
# Logan Owen

Logan Owen, (Bremerton, 25 de març de 1995), és un ciclista estatunidenc professional des del 2014. Actualment milita amb l'equip EF Pro Cycling. Combina la carretera amb el ciclocròs.

## Palmarès en carretera

* 2013
** Campió dels Estats Units júnior en ruta
** Vencedor d'una etapa al Mount Hood Cycling Classic
* 2015
** Vencedor d'una etapa al Tour de Utah
* 2016
** 1r a la Lieja-Bastogne-Lieja sub-23
* 2017
** Vencedor d'una etapa a la Volta a l'Alentejo

### Resultats a la Volta a Espanya

* 2019. 126è de la classificació general
* 2020. 105è de la classificació general

## Palmarès en ciclocròs

* 2011-2012
** Campió dels Estats Units júnior en ciclocròs
* 2012-2013
** Campió dels Estats Units júnior en ciclocròs
* 2013-2014
** Campió dels Estats Units sub-23 en ciclocròs
* 2014-2015
** Campió dels Estats Units sub-23 en ciclocròs

## Enllaços externs

* Fitxa a sitiodeciclismo.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Clàssica de Sant Sebastià 2014

La Clàssica de Sant Sebastià 2014 és la 34a edició de la Clàssica de Sant Sebastià i es va disputar el dissabte 2 d'agost de 2014 a Euskadi sobre un recorregut de 219 quilòmetres. La cursa començà i acabà a Sant Sebastià i era la dinovena prova de l'UCI World Tour 2014.
El vencedor final fou l'espanyol Alejandro Valverde (Movistar Team) després de seguir un atac de Joaquim Rodríguez (Team Katusha) en el darrer quilòmetre de l'ascensió al Bordako Tontorra, un coll que es coronava a tan sols 7 quilòmetres per l'arribada, i atacar en el descens cap a l'arribada final a Sant Sebastià. En segona posició, a 14 segons, finalitzà el neerlandès Bauke Mollema (Belkin Pro Cycling Team), amb el mateix temps que el català Joaquim Rodríguez. Amb aquesta victòria Valverde passà a liderar l'UCI World Tour 2014.

## Equips

19 equips participen en aquesta edició de la Clàssica de Sant Sebastià, els 18 equips World Tour i un equip continental professional: Caja Rural-Seguros RGA.
| Núm. | Codi | Equip |
| 1-8 | LTB | Lotto-Belisol |
| 11-18 | OPQ | Omega Pharma-Quick Step |
| 21-28 | MOV | Movistar Team |
| 31-38 | TCS | Team Tinkoff-Saxo |
| 41-48 | ALM | AG2R La Mondiale |
| 51-58 | KAT | Team Katusha |
| 61-68 | BMC | BMC Racing Team |
| 71-78 | BEL | Belkin Pro Cycling Team |
| 81-88 | SKY | Team Sky |
| 91-98 | TFR | Trek Factory Racing |
| Núm. | Codi | Equip |
| 101-108 | LAM | Lampre-Merida |
| 111-118 | OGE | Orica-GreenEDGE |
| 121-128 | GRS | Garmin-Sharp |
| 131-138 | GIA | Giant-Shimano |
| 141-148 | AST | Astana Qazaqstan Team |
| 151-158 | CAN | Cannondale |
| 161-168 | FDJ | FDJ |
| 171-178 | EUC | Team Europcar |
| 181-188 | CJR | Caja Rural-Seguros RGA |

## Classificació final

| | Ciclista | Equip | Temps | UCI World Tour Punts |
| 1 | Alejandro Valverde (ESP) | Movistar Team | 5h 31' 11" | 80 |
| 2 | Bauke Mollema (NED) | Belkin Pro Cycling Team | + 14" | 60 |
| 3 | Joaquim Rodríguez (CAT) | Team Katusha | + 14" | 50 |
| 4 | Mikel Nieve (ESP) | Team Sky | + 14" | 40 |
| 5 | Tony Gallopin (FRA) | Lotto-Belisol | + 26" | 30 |
| 6 | Jelle Vanendert (BEL) | Lotto-Belisol | + 26" | 22 |
| 7 | Haimar Zubeldia (ESP) | Trek Factory Racing | + 26" | 14 |
| 8 | Greg Van Avermaet (BEL) | BMC Racing Team | + 40" | 10 |
| 9 | Giovanni Visconti (ITA) | Movistar Team | + 40" | 6 |
| 10 | Zdeněk Štybar (CZE) | Omega Pharma-Quick Step | + 43" | 2 |

## Referències

* ↑ «Donostiako Klasikoa». klasikoa.net, 02-08-2014 [Consulta: 3 agost 2014]. Arxivat 30 de juliol 2014 a Wayback Machine. «Còpia arxivada». Arxivat de l'original el 2014-07-30. [Consulta: 3 agost 2014].
* ↑ López-Egea, Sergi «Valverde guanya la Clàssica de Sant Sebastià i ja és número u del món». El Periódico de Catalunya, 02-08-2014 [Consulta: 3 agost 2014].
* ↑ EFE «Victoria en solitario de Alejandro Valverde». El Mundo Deportivo. EFE, 02-08-2014 [Consulta: 3 agost 2014].

## Enllaços externs

* Web oficial
# Glinditions

Els glinditions (en llatí glinditiones) foren un poble d'Il·líria, a la comarca de Ljbunje (Hercegovina). Són esmentats per Plini el Vell.

## Referències

* ↑ Plini el Vell. The Natural History of Pliny (en anglès). vol.1. H. G. Bohn, 1855, p. 260.
# Switchfoot

Switchfoot és un grup de rock alternatiu/power pop/post-grunge provinent de San Diego, Califòrnia, Estats Units. Van aconseguir el seu èxit prominent a 2000 pel seu disc Learning to Breathe. Segons Jon Foreman, el nom "Switchfoot" és un terme utilitzat en l'àmbit del surf. "A tots nosaltres ens encanta el surf i l'hem practicat tota la nostra vida pel que, per a nosaltres, el nom té sentit. Posicionar els teus peus significa prendre una nova postura que davant la direcció oposada. Es refereix al canvi i al moviment, una manera d'aproximar-se a la vida i a la música."

## Membres

* Jon Foreman: veu, guitarra
* Tim Foreman: baix
* Chad Butler: bateria
* Jerome Fontamillas: guitarra, teclat
* Drew Shirley: guitarra

## Discografia

* The Legend of Chin (1997)
* New Way to Be Human (1999)
* Learning to Breathe (2000)
* The Beautiful Letdown (2003)
* Nothing is Sound (2005)
* Oh! Gravity (2006)
* Hello Hurricane (2009)
* Vice Verses (2011)
* Fading West (EP) (2013)
* Fading West (2014)

## Enllaços externs

* Pàgina oficial de Switchfoot
* Switchfoot Lyrics
# Ca l'Ermet

Ca l'Ermet és una obra de Torrefeta i Florejacs (Segarra) inclosa a l'Inventari del Patrimoni Arquitectònic de Catalunya.

## Descripció

Edifici en estat ruïnós de quatre façanes i originalment dues plantes (actualment totes ensorrades). A la façana est hi ha dues finestres a la segona planta. Davant de la façana hi havia un mur tancat que sols conserva la part esquerra.
A la façana nord no hi ha cap obertura. A la façana oest no hi ha cap obertura, i la part esquerra està enderrocada. La façana sud es troba pràcticament enderrocada. No conserva la coberta que era de dues vessants (nord-sud). Davant de la façana sud, hi ha uns petits edificis que tenien funció ramadera. Tenen tres entrades orientades al nord, davant de la façana sud de la casa. A la resta de façanes no hi ha obertures. Davant de la façana sud d'aquestes edificis, hi ha una era tancada per murs.

## Referències

* 1 2 «Ca l'Ermet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 juny 2021].
# Kim Ji-Woon

Kim Ji-Woon (en coreà: hangul: 김지운, RR: Gim Ji-un, MR: Kim Ji-Woon, AFI: [gim.ji.un]),(nascut el 27 de maig de 1964) és un guionista i cineasta coreà. Ha abordat una àmplia gamma de gèneres cinematogràfics, convertint-se en un director de referència pels als afeccionats al cinema asiàtic.

## Carrera

Kim Ji-Woon va abandonar els seus estudis en el Seoul Institute of the Arts per començar la seva carrera com a actor i director teatral. Com a còmic va participar en produccions com "Hot Sigui" o "Movie Movie".
El seu pas al cinema li va reportar creixents nivells d'èxit destacat per la importància donada a l'actuació i el detall de les seves pel·lícules.
El 1997, va aconseguir el premi al millor escenari per Wonderful Seasons.
L'any 2000 va rebre el premi al millor llargmetratge en el Festival de Cinema Fantàstic de Màlaga per The Quiet Family.
Les seves pel·lícules més recents, A Tali of Two Sisters i A bittersweet life mostren un creixement considerable com a director i estilista vistual i van ser rebudes amb bones crítiques esdevenint èxits comercials.
El 2008 va rebre el guardó al millor director del Festival de Cinema de Sitges per The good, the bad and the weird.
El 2010, va presentar el thriller I Saw the Devil amb els actors Choi Min-sik i Lee Byung-hun. Les violentes escenes que contenien van retardar la seva estrena a Corea, ja que a causa de "escenes que danyaven seriosament la dignitat humana" va ser classificada com"Limited Screening", etiqueta que obliga a la seva exhibició en sales per a adults, inexistents a la península coreana. Després de retallar unes quantes escenes, va arribar a la qualificació 18+ i va poder ser finalment estrenada.
Les versions en DVD de les seves pel·lícules destaquen per comptar amb abundant material documental i extra.

## Filmografia

* 1998 — The Quiet Family ||| 조용한 가족, Choyonghan kajok
* 2000 — The Foul King ||| 반칙왕, Banchikwang
* 2000 — Coming Out ||| 커밍 아웃
* 2002 — Three (Segment: Memories) ||| 三更, Saam gaang (segment Souvenirs)
* 2003 — Història de dues germanes ||| 장화, 홍련, Janghwa, Hongryeon
* 2005 — A Bittersweet Life ||| 달콤한 인생, Dalkomhan insaeng
* 2008 — El bo, el dolent, el boig ||| 좋은 놈, 나쁜 놈, 이상한 놈, Joheun nom nabbeun nom isanghan nom
* 2010 — Vaig trobar al diable ||| 악마를 보았다, Akmareul boadda
* 2012 — Doomsday Book ||| 인류멸망보고서; Inryu myeongmang bogoseo
* 2013 — L'últim desafiament

## Referències

* ↑ DVD Times -"A Bittersweet Life" review
* 1 2 Review "A TALE OF TWO SISTERS" DVD, 31 de març de 2005, Pop Matters
* ↑ 'Oldboy' Star in Hunt of Psychopath in 'Saw a Devil'
* ↑ «Kim Ji-Woon's I SAW THE DEVIL Banned From Public Theaters In Korea». Arxivat de l'original el 2010-08-16. [Consulta: 31 gener 2016].
# Comunitat internacional

El terme comunitat internacional designa d'una forma imprecisa un conjunt d'estats amb una política internacional influent. Pot referir-se a:
* Els Estats membres de les Nacions Unides (és a dir, tots els països representats a l'Assemblea General de l'ONU), que representa gairebé la totalitat del planeta, amb algunes excepcions com ara les Nacions Unides i persones sense representació;
* Els Estats membres del Consell de Seguretat de l'ONU (en concret, els cinc membres permanents);
* "Grups" d'aliances entre els països econòmicament poderosos, com G8 o G-20, sense relació amb l'ONU.
* La Societat Internacional, conjunt de subjectes amb personalitat i capacitat jurídica suficient per sostenir relacions i operar vàlidament més enllà de les seves fronteres.
* La comunitat internacional regulada per les normes i tractats internacionals, és a dir, els subjectes passius del Dret internacional.
* Tota població constituïda ad hoc per habitants de diversos orígens.

## Referències

* ↑ «comunitat internacional | enciclopèdia.cat». [Consulta: 2 novembre 2018].

## Vegeu també

* Comunitat (desambiguació)
# Grup de Foc de la Guineueta

El Grup de Foc de la Guineueta és una colla de diables formada l'any 1989 al districte de Nou Barris de Barcelona. És integrat des del principi al Casal de Joves de la Guineueta, i a través d'aquesta associació participa activament en la vida social i cultural del barri.
Des del 1996, els diables de la Guineueta tenen una bèstia de foc, la Meri, un drac que pesa prop de cent quilograms i que treu foc per la boca. La figura, la van construir en un taller de dones del centre cívic de Torre Llobeta. Per a les actuacions, la colla disposa d'una secció musical, els Tocanassos, un grup de percussió que interpreta melodies tradicionals de la festa del foc.
El lila i el negre són els colors de la vestimenta amb què s'identifiquen els membres del Grup de Foc de la Guineueta, que apareixen cada any en el correfoc de la festa major del barri. Així mateix, participen en exhibicions de la ciutat i de més localitats on els conviden. Independentment de les festes de foc, el grup organitza el festival de música electrònica Meri Parade, i la nit de música en viu Tocanassos Party.

## Referències

* 1 2 3 «Grup de Foc de la Guineueta». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Mazzarino (desambiguació)

«Mazzarino» té aquests significats:
* Mazzarino, municipi italià de la província de Caltanissetta.
* Cardenal Mazzarino (1602, Pescina, Regne de Nàpols - 1661, Vincennes, França), primer ministre de França (1642 - 1661)
* Michele Mazzarino (Pescina, L'Aquila, 1605 – Roma, 1648), bisbe i cardenal italià
# Swithhelm

Swithhelm va ser rei d'Essex després el seu pare Sigeberht II el Bo, entre el 660 i el 664. Hi ha molt poca informació sobre ell o del seu regnat.
Segons narra Beda, el seu pare va morir assassinat per dos germans, i alguns historiadors creuen que ell podria ser ell un dels germans o bé va estar-hi implicat. L'any 662, va decidit convertir-se al cristianisme, sembla que persuadit per Aethelwald de l'Ànglia Oriental. La cerimònia es va fer a Rendlesham, a prop de Suton Hoo. A la seva mort, l'any 664, el van succeir els seus cosins: Sighere i Sebbi.

## Referències

* ↑ Yorke, 1990, p. 48.
* ↑ Yorke, 1985, p. 32.
* ↑ Ravensdale i Muir, 1984, p. 31.
* ↑ Kirby, 2000, p. 83.
* ↑ Canon, Canon i Hargreaves, 2009, p. 26.

## Bibliografia

* Canon, J; Canon, J A; Hargreaves, A. The Kings & Queens of Britain. Oxford University Press, 2009.
* Kirby, D P. The Earliest English Kings. Psychology Press, 2000.
* Lappenberg, Johann Martin. From earliest times to 800. Murray, 1845.
* Ravensdale, J R; Muir, R. East Anglian Landscapes: Past and Present. Joseph, 1984.
* Thorpe, Benjamin. «Genealogy of the Kings of Essex». A: A History of England under the Anglo-Saxon Kings, volume 1, 1845.
* Yorke, Barbara «The Kingdom of the East Saxons». Anglo-Saxon England, 14, 1985.
* Yorke, Barbara. Kings and Kingdoms of Early Anglo-Saxon England. Londres: Routledge, 1990. ISBN 1-85264-027-8.